text: কুষ্টিয়া দৌলতপুর : প্রতিবন্ধী স্কুল ছাত্রীকে ধর্ষণের অভিযোগ, থানায় মামলা | Kushtia 24
  কুষ্টিয়া দৌলতপুর : প্রতিবন্ধী স্কুল ছাত্রীকে ধর্ষণের অভিযোগ, থানায় মামলা
  কুষ্টিয়ার দৌলতপুরে বাকপ্রতিবন্ধী এক স্কুলছাত্রীকে ধর্ষণের অভিযোগ উঠেছে।
  রবিবার (৩১ মে) সন্ধ্যায় উপজেলার রিফায়েতপুর ইউনিয়নের ঝাউদিয়া গ্রামে প্রতিবন্ধী ধর্ষনের এ ঘটনা ঘটে। ধর্ষণের শিকার হওয়া প্রতিবন্ধী দৌলতপুর অটিজম ও প্রতিবন্ধী স্কুলের ছাত্রী (১৫)।
  পুলিশ ও স্থানীয়রা জানায়, উপজেলার ঝাউদিয়া গ্রামে বাড়িতে কেউ না থাকার সুযোগে একই এলাকার রবকুলের ছেলে তুহিন (৩০) বাক প্রতিবন্ধীর ঘরে ঢুকে প্রতিবন্ধী স্কুলছাত্রীকে জোরপূর্বক ধর্ষণ করে পালিয়ে যায়। পরে প্রতিবন্ধী ছা্ত্রী তার পরিবারের লোকজনকে ধর্ষণের ঘটনা জানালে তারা তাকে নিয়ে দৌলতপুর থানায় যায়।
  স্কুলছাত্রীর পরিবারের লোকজন জানায়, তাদের পরিবারে মোট সদস্য সংখ্যা ৫ জন, পুরুষ মাত্র একজন সে দেশের বাইরে থাকে। পরিবারের অন্যান্য মহিলারা কাজের তাগিদে বাইরে গেলে বাকপ্রতিবন্ধীকে ধর্ষণ করে একই এলাকার রবকুলের ছেলে তুহিন (৩০)।
  এ বিষয়ে বাক প্রতিবন্ধীর প্রতিবেশীরা জানাই, প্রতিবন্ধী স্কুল ছাত্রীর মা ও ভাবী বিশেষ কাজে বাইরে গেলে তুহিন সুযোগ বুঝে বাক প্রতিবন্ধীর ঘরে প্রবেশ করে এবং জোর পূর্বক ধর্ষণ করে । প্রতিবন্ধীর আত্মচিৎকারে লোকজন ছুটে এলে তুহিন পালিয়ে যায়। পরে প্রতিবন্ধী স্কুল ছাত্রী তার ভাষায় বাড়ীর লোকজনকে সব ঘটনা খুলে বললে, তার ভাষা অনুসারে তাকে বিভিন্ন বাড়ি বাড়ি ঘুরিয়ে নিলে প্রতিবন্ধী স্কুল ছাত্রী তুহিনের বাড়ি দেখায়ে দেয় এবং তুহিনকে শনাক্ত করে। এলাকাবাসী এই ঘটনার তীব্র নিন্দা জানাই এবং দৃষ্টান্তমূলক শাস্তি দাবী করে।
  এই বিষয়ে দৌলতপুর প্রতিবন্ধী ও অটিজম বিদ্যালয়ের প্রধান শিক্ষক আবু সালে মজনুল কবির পান্না সহ সকল শিক্ষক কর্মচারী বৃন্দ জানায়, ২০১৫ সাল থেকে বাক প্রতিবন্ধী স্কুলছাত্রী দৌলতপুর প্রতিবন্ধী অটিজম বিদ্যালয় অধ্যয়নরত আছেন। এই বাক প্রতিবন্ধী স্কুল ছাত্রীর আচার ব্যবহার অত্যন্ত ভালো। যে পশু এই ধরনের কাজ করেছে তার দৃষ্টান্তমূলক শাস্তির দাবী জানায়। যেন এই ধরনের কাজ এই শাস্তি দেখে আর কেউ না করে।
  এ ঘটনায় দৌলতপুর থানায় ওইদিন রাতেই ধর্ষণের মামলা হয়েছে। যার নং- ৩৬। এদিকে সোমবার (১ জুন) সকালে ধর্ষণের শিকার হওয়া প্রতিবন্ধীকে মেডিকেল পরীক্ষার জন্য কুষ্টিয়ায় প্রেরণ করা হয়েছে।
  প্রতিবন্ধী ধর্ষণের বিষয়ে দৌলতপুর থানার অফিসার ইনচার্জ এস এম আরিফুর রহমান জানান, এ ঘটনায় দৌলতপুর থানায় মামলা হয়েছে। ধর্ষককে গ্রেফতারে পুলিশ তৎপর রয়েছে।